Ján Husárik

Ján Husárik (* 18. apríl 1935, Zvolenská Slatina† 24. november 2013 ) bol slovenský choreograf, režisér a osvetový pracovník.

Životopis 
Absolvoval trojročné diaľkové školenie choreografov pri Osvetovom ústave v Bratislave. V rokoch 1953 – 1954 pôsobil v SĽUK-u, v roku 1955 v Krajskom dome pionierov a mládeže v Banskej Bystrici, v rokoch 1956 – 1957 vo VUS-e v Bratislave, v rokoch 1958 – 1963 v Krajskom dome osvety a v rokoch 1964 – 1968 v Závodnom klube ROH Slovenka. V rokoch 1961 – 1971 bol pracovníkom Stredoslovenského krajského národného výboru a od roku 1972 riaditeľom Okresného osvetového strediska v Banskej Bystrici. 

V roku 1957 stál pri zrode folklórneho súboru Urpín v Banskej Bystrici, pre ktorý vytvoril do 30 choreografií najmä z oblasti Podpoľania a  Horehronia. Ako choreograf hosťoval vo folklórnych súboroch Čarnica Košice a Zobor Nitra, v Banje Luke a v Békešskej Čabe. Pôsobil aj ako režisér programov folklórnych festivalov v Strážnici, vo Východnej, v Detve a v Heľpe.

Ocenenie 
 Cena P.O. Hviezdoslava za rozvoj ZUČ a súboru Urpín a Poctu J. Fándlyho za rozvíjanie osvetovej práce.

Literatúra 
 Encyklopédia dramatických umení Slovenska

Referencie

Externé odkazy 
 

Slovenskí choreografi
Slovenskí divadelní režiséri
Osobnosti zo Zvolenskej Slatiny